אנורה

אנורה (באנגלית: Anora) הוא סרט דרמה קומית אמריקאי משנת 2024 בבימויו של שון בייקר, שגם כתב וערך את הסרט. מככבים בו מייקי מדיסון, מארק אידלשטיין, יורי בוריסוב, קארן קאראגוליאן וואצ'ה טובמסיאן. הסרט הוקרן בבכורה עולמית ב-21 במאי 2024 בפסטיבל קאן ה-77, שם זכה בפרס הראשי, פרס דקל הזהב, והיה לסרט האמריקאי הראשון שעשה זאת מאז זכייתו של של הסרט עץ החיים בשנת 2011. הסרט יעלה לאקרנים בארצות הברית ב-18 באוקטובר 2024, בישראל יעלה הסרט ב-7 בנובמבר 2024. אנורה המכונה אני היא חשפנית אוזבקית-אמריקאית צעירה מברייטון ביץ', מובלעת של דוברי רוסית בניו יורק. כיוון שהיא מבינה מעט רוסית הבוס שלה שולח אותה להתנהל עם לקוחות דוברי רוסית. במועדון היא פוגשת את וניה, בנו המרדן והמפונק של אוליגרך רוסי, וביניהם מתפתח רומן שמבשיל לידי נישואים. הנישואים מאוימים כאשר הוריו של וניה טסים לארצות הברית מתוך כוונה לכפות עליהם לבטל אותם. מייקי מדיסון – אני מארק אידלשטיין – וניה יורי בוריסוב – איגור קארן קאראגוליאן – טורוס ואצ'ה טובמסיאן – גארניק אלכסיי סרבריאקוב - ניקולאי זכרוב דריה יקמאסובה - גלינה זכרוב צילום הסרט התבצע בתחילת 2023 בברוקלין, בנוסף צולם הסרט בלאס וגאס. על ליהוקה של מדיסון לתפקיד הראשי בסרט סיפר בייקר שהעריץ את עבודתה מאז שראה אותה משחקת בסרט היו זמנים בהוליווד, אבל כשראה אותה בסרט צעקה (2022) "ידע שהיא האנורה שלו". מדיסון אמרה שזה היה אחד מתהליכי הליהוק הקלים שעברה. תפקידו של מארק אידלשטיין בסרט הינו תפקיד המשחק המשמעותי הראשון שלו. הוא סיפר שפגש את יורי בוריסוב והוא זה שהציע לו לנסות לקבל את התפקיד של איוון. בוריסוב, שכבר לוהק לתפקיד בסרט, סיפר על אידלשטיין לבייקר, שביקש מאידלשטיין לשלוח סרטון בו הוא מדבר על עצמו. בסרטון אמר מארק: "היי, אני מארק אידלשטיין. מה אני יכול להגיד על עצמי? אני שחקן. טוב, עדיין לא באמת, אבל אני רוצה להיות שחקן אמיתי... ומה שאני באמת שונא זה [יתושים] בחדר שלי. תודה על תשומת הלב. ביי". בעקבות הסרטון ביקש בייקר לנהל איתו שיחת זום שאחריה ליהק אותו לתפקיד. לצורך התפקיד בסרט מדיסון למדה רוסית, היא סיפרה שהתאמנה במשך חודשים כדי לשחק בסצנה באורך עשרים שניות של ריקוד על עמוד כדי להראות כמישהי בעלת ניסיון של שנים. היא השתלבה בקהילות בניו יורק ושוחחה עם עובדי מין כדי להבין את התפקיד שלה טוב יותר, ובילתה עם רקדנים כדי לשפר את המבטא הברוקלינאי שלה. במסיבת עיתונאים בקאן תיארה מדיסון כי בייקר והמפיקה סמנתה קואן, שהיא אשתו של בייקר, שוחחו איתה על עמדות המין השונות ששיחקה בסרט, ואז בייקר וקואן הדגימו איך הם רוצים שזה ייראה. בייקר הסביר שהוא וקואן שימשו כמתאמי האינטימיות בפועל של הסרט. מדיסון אישרה שניתנה לה האפשרות להשתמש במתאמת אינטימיות, אך הסבירה כי מכיוון שכבר יצרה מערכת יחסים טובה עם השניים במשך כשנה של יצירת הסרט, הרגישה בנוח לעבוד דווקא איתם. אנדיראה ורהון, סופרת קנדית שפרסמה ספר זכרונות על תקופה בה הייתה עובדת מין שימשה כיועצת יצירתית לסרט. בייקר משמש כמפיק לסרט המבוסס על הספר שפרסמה, וההיכרות שנוצרה ביניהם גרמה לו להביא אותה לסרט כיועצת. הוא הסביר: "אני חושב שלא משנה באיזה נושא אתה מתעסק, אם אתה לא חלק מהעולם ההוא אתה צריך לוודא שיש יועצים שיש להם ניסיון חיים עם זה, ומוודאים שאתה מייצג את זה בצורה מדויקת, אחראית, מכבדת". הסרט הוקרן בבכורה בפסטיבל קאן ב-21 במאי 2024, והיה לסרטו השלישי של בייקר שמוקרן במסגרת הפסטיבל. הוא זכה לתגובות נלהבות ולמחיאות כפיים של שבע וחצי דקות עם סיום ההקרנה. הסרט זכה בפרס היוקרתי ביותר בפסטיבל, פרס דקל הזהב. הוא הפך בכך לסרט האמריקאי הראשון שזוכה בפרס מאז זכייתו של הסרט עץ החיים בשנת 2011. בייקר אמר כי הזכייה בפרס הייתה המטרה הייחודית שלו במשך 30 שנותיו כיוצר קולנוע. הסרט הוקרן בספטמבר 2024 בפסטיבל טורונטו, שם זכה כסגן שני בפרס בחירת הקהל. הוא עתיד להיות מוקרן גם בפסטיבל ניו יורק ה-62 ובפסטיבל בוסאן ה-29. את זכויות ההפצה של הסרט בצפון אמריקה רכשה חברת ניאון(אנ'), הוא מתוכנן לצאת בהפצה מוגבלת ב-18 באוקטובר 2024. את הזכויות להפצת הסרט בעולם רכשת חברת FilmNation Entertainmen(אנ'), שעבדה עם בייקר גם בסרטו הקודם, טיל אדום. באתר Rotten Tomatoes הסרט קיבל 98 אחוזי טריות המבוססים על 82 ביקורות, עם דירוג ממוצע של 8.9/10. באתר Metacritic עומד הסרט על ציון ממוצע משוקלל של 90 המבוסס על 26 מבקרים, נתון המצביע על 'הערכה אוניברסלית'. גרטה גרוויג שכיהנה כנשיאת חבר השופטים בפסטיבל קאן בו זכה הסרט בפרס דקל הזהב הסבירה את בחירת הסרט: "היה משהו שהרגשנו יחד שאנחנו מתרגשים ממנו, זה הרגיש גם חדש וגם מתכתב עם צורות ישנות של הקולנוע... הוא עשה משהו אמיתי ובלתי צפוי לחלוטין". באתר ביקורת הקולנוע רוג'ר איברט(אנ') קיבל הסרט ציון מושלם של ארבעה כוכבים, נכתב עליו: "מה שבייקר יצר כאן הוא לא פחות מקסם קולנועי טהור", הטיים קבע: "יש מעט יוצרי קולנוע עם לב פתוח.. כמו בייקר. הוא תמיד הראה כישרון לעשות הרבה עם מעט.. אבל עם אנורה הוא אולי עושה הכי הרבה. זה הסרט הטוב ביותר שלו עד עכשיו". מבקרים רבים השוו את אנורה לסרט אישה יפה. הבי בי סי כינה את הסרט "גרסה אמינה יותר של אישה יפה", ובביקורת באתר Mashable(אנ') הסרט הוכתר כ-"אישה יפה של שון בייקר". בייקר עצמו אישר שישנם קווי דמיון בין הסרטים, אבל טען שאפילו לא שם לב לכך עד שבאמצע ההפקה מישהו העיר על הדמיון. אנורה, ברשת החברתית אקס (טוויטר) אנורה, ברשת החברתית אינסטגרם "אנורה", במסד הנתונים הקולנועיים IMDb (באנגלית) "אנורה", באתר Rotten Tomatoes (באנגלית) "אנורה", באתר Metacritic (באנגלית) "אנורה", במסד הנתונים הקולנועיים KinoPoisk (ברוסית) Brent Lang, ‘Red Rocket’ Director Sean Baker and FilmNation Entertainment Reteam on ‘Anora’ With Mikey Madison Starring (EXCLUSIVE), Variety, ‏2023-10-25 (באנגלית אמריקאית) Movie Review (Cannes 2024): ‘Anora’ Has a Star in the Making | InSession Film, ‏2024-05-28 (באנגלית אמריקאית) Jack Dunn, ‘Anora’ Director Sean Baker Knew Mikey Madison Was His Lead Star After Watching ‘Scream’: ‘We’re Calling Mikey’s Reps the Minute We Leave the Theater’, Variety, ‏2024-09-08 (באנגלית אמריקאית) Vincent Perella, Mikey Madison Reveals She Spent Months Training for a 20-Second Stripper Pole Scene in ‘Anora’, IndieWire, ‏2024-09-09 (באנגלית אמריקאית) Mia Galuppo, Rising Star Mark Eydelshteyn Had to Convince His Teachers to Let Him Star in Sean Baker’s Cannes Winner ‘Anora’, The Hollywood Reporter, ‏2024-09-06 (באנגלית אמריקאית) Lily Ford, Mikey Madison on Being Sean Baker’s ‘Anora’: “I’ve Never Had a Character Written For Me, I Was in Disbelief”, The Hollywood Reporter, ‏2024-05-22 (באנגלית אמריקאית) Ellise Shafer,Alex Ritman, Sean Baker Makes Movies About Sex Workers in Hopes of ‘Helping Remove the Stigma’ — and He’s ‘Already Talking About the Next One’, Variety, ‏2024-05-22 (באנגלית אמריקאית) Vincent Perella, Sean Baker Didn’t Pick Up on the Similarities Between ‘Anora’ and ‘Pretty Woman’ Until Halfway Through Production, IndieWire, ‏2024-09-09 (באנגלית אמריקאית) Ellise Shafer,Brent Lang, Sean Baker’s Outrageous Sex Worker Dramedy ‘Anora’ Scores 7.5-Minute Cannes Standing Ovation, Variety, ‏2024-05-21 (באנגלית אמריקאית) Peter Debruge, Cannes Awards: Female-Centered Stories Win Big in Cannes, as Sean Baker’s ‘Anora’ Earns Palme d’Or, Variety, ‏2024-05-25 (באנגלית אמריקאית) Academy of Motion Picture Arts and Sciences, Sean Baker's 'Anora' Wins Palme d'Or at 2024 Cannes Film Festival: See the Full Winners List | Academy Newsletter, A.frame (באנגלית) Garth Franklin, "Chuck," "Anora" Win Toronto Film Fest, Dark Horizons, ‏2024-09-15 (באנגלית אמריקאית) Anora, Film at Lincoln Center (באנגלית) Busan International Film Festival, Busan International Film Festival Brent Lang, Sean Baker’s Palme d’Or Winner ‘Anora’ Scores Fall Release Date From Neon (EXCLUSIVE), Variety, ‏2024-06-04 (באנגלית אמריקאית) Anora movie review & film summary (2024) | Roger Ebert, www.rogerebert.com (באנגלית אמריקאית) Stephanie Zacharek, Review: Anora Is a Glorious Strip-Club Fairytale with a Generous Spirit, TIME, ‏2024-05-22 (באנגלית) Anora review: This adults-only screwball comedy about a quick-witted stripper is like a 'more believable Pretty Woman', www.bbc.com (באנגלית בריטית) Kristy Puchko, 'Anora' review: Sean Baker's 'Pretty Woman' is a triumph, Mashable, ‏2024-09-07 (באנגלית) Vincent Perella, Sean Baker Didn’t Pick Up on the Similarities Between ‘Anora’ and ‘Pretty Woman’ Until Halfway Through Production, IndieWire, ‏2024-09-09 (באנגלית אמריקאית) Sean Baker's 'Anora' wins Palme d'Or, the Cannes Film Festival's top honor, AP News, ‏2024-05-25 (באנגלית) Rebecca Rubin, Tom Hiddleston’s ‘The Life of Chuck’ Wins Toronto Film Festival’s People’s Choice Award, Variety, ‏2024-09-15 (באנגלית אמריקאית)